**JELGAVAS VALSTSPILSĒTAS PAŠVALDĪBAS 2023. GADA 24. AUGUSTA**

**SAISTOŠO NOTEIKUMU NR.23-12**

**”GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR. 21- 21 “SOCIĀLĀS GARANTIJAS UN BRĪVPRĀTĪGĀS INICIATĪVAS PABALSTI BĒRNAM BĀRENIM UN BEZ VECĀKU GĀDĪBAS PALIKUŠAJAM BĒRNAM JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | 1. Saistošo noteikumu “Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr.21-21 “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušajam bērnam Jelgavas valstspilsētas pašvaldībā”” projekta (turpmāk – saistošo noteikumu projekts) mērķis ir nodrošināt atbilstību spēkā esošajiem grozījumiem (stājas spēka 01.07.2023.) Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajām bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – MK Nr. 857), un turpmāk nodrošināt normatīvajā aktā noteikto.
2. Saistošo noteikumu projektā ir nepieciešams precizēt tiesību akta izdošanas pamatojumu, nosakot, ka saistošie noteikumi izdoti saskaņā ar likuma “Par palīdzību dzīvokļa jautājuma risināšanā” 25.2 panta piekto daļu un MK Nr. 857 22., 27., 30., 31., un 31.1. No tiesību akta izdošanas pamatojuma izslēgta atsauce uz likuma “Par pašvaldībām” 43. panta trešo daļu (zaudējis spēku 01.01.2023.).
3. Saistošo noteikumu projektā ir precizēti sociālo garantiju bērniem bāreņiem un bez vecāku gādības palikušajiem bērniem apmēri un kārtība šo sociālo garantiju noteikšanai, piemērojot likuma “Par sociālo drošību” 2.2 panta otrajā daļā noteikto ienākumu mediānu.
4. Ar grozījumiem MK Nr. 857 no 01.07.2023. ir palielināti visu sociālo garantiju apmēri. Pilngadību sasniegušajam bārenim vai bez vecāku gādības palikušajam bērnam turpmāk piešķir:
* naudas līdzekļus patstāvīgas dzīves uzsākšanai, kuru apmērs ir 40 procenti (noapaļots līdz pilniem euro) no ienākumu mediānas (naudas līdzekļu apmērs no 01.07.2023. - 251,00 *euro*), bet personai ar invaliditāti kopš bērnības ir 60 procenti (noapaļots līdz pilniem euro) no ienākumu mediānas (naudas līdzekļu apmērs no 01.07.2023. - 376,00 *euro*);
* vienreizēju pabalstu sadzīves priekšmetu un mīkstā inventāra iegādei apmērs ir ienākumu mediānas līmenī, kurai piemērots koeficients 1,7 (noapaļots līdz pilniem euro) (pabalsta apmērs no 01.07.2023. - 1065,00 *euro*);
* gadījumā, ja mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības, vai profesionālās vidējās izglītības programmu,  pabalstu ikmēneša izdevumiem, kas ir 20 procenti (noapaļots līdz pilniem euro) no ienākumu mediānas (pabalsta apmērs no 01.07.2023. - 125,00 *euro)*, bet personai ar invaliditāti kopš bērnības ir 30 procenti (noapaļots līdz pilniem euro) no ienākumu mediānas (pabalsta apmērs no 01.07.2023. - 188,00 *euro*);
* gadījumā, ja pilngadību sasniegušais bārenis vai bez vecāku gādības palikušais bērns studē augstākās izglītības iestādē, kas reģistrēta Izglītības iestāžu reģistrā, izmaksā pabalstu ikmēneša izdevumiem, kas ir 20 procenti (noapaļots līdz pilniem euro) no ienākumu mediānas (pabalsta apmērs no 01.07.2023. - 125,00 *euro)*, bet personai ar invaliditāti kopš bērnības ir 30 procenti (noapaļots līdz pilniem euro) no ienākumu mediānas (pabalsta apmērs no 01.07.2023. - 188,00 *euro*).
1. Jelgavas valstspilsētas pašvaldība ar 01.09.2023. plāno ieviest jaunu brīvprātīgās iniciatīvas pabalstu pilngadību sasniegušajam bērnam bārenim un bez vecāku gādības palikušajam bērnam - vienreizēju pabalstu drošības naudas iemaksai par mājokli 320,00 *euro* apmērā, lai mazinātu sociālo problēmu - nenodrošinātību ar mājokli uzreiz pēc ārpusģimenes aprūpes beigšanās un iedrošinātu īrēt savu pirmo mājokli. Pabalsta apmērs aprēķināts ņemot vērā vidējo īres maksu par mājokli 320,00 *euro* apmērā (vienistabas dzīvokļa vidējā dzīvojamā platība 32 kv.m x 5,00 *euro* vidēji par īri par vienu kv. m. x 2 (izīrētāja noteiktais periods). Vienreizējo pabalstu drošības naudas iemaksai par mājokli piešķir pēc ārpusģiimenes aprūpes beigšanās, ja ir noslēgts līgums par dzīvojamo telpu īri, izņemot par pašvaldības par pašvaldības dzīvojamo telpu un par pirmās pakāpes radiniekiem piederošo dzīvojamo telpu īri. Paredzēts, ka potenciālo pabalstu saņēmēju skaits no 2023. gada 1. septembra varētu būt 10 personas un 2023.gadā provizoriski ir nepieciešami papildu naudas līdzekļi 3200,00 *euro* apmērā.
2. 2023. gada pirmajā pusgadā sociālās garantijas mērķa grupai nodrošinātas par kopējo summu 33694,27 *euro*, tajā skaitā:
* 11 pilngadību sasniegušajiem bērniem bāreņiem un bez vecāku gādības palikušajiem bērniem par kopējo summu 11527,55 *euro* apmērā(vienreizējs pabalsts sadzīves priekšmetu un mīkstā inventāra iegādeiun naudas līdzekļu izmaksai patstāvīgas dzīves uzsākšanai);
* 37 pilngadību sasniegušajiem bērniem bāreņiem un bez vecāku gādības palikušajiem bērniem par kopējo summu 22 166,72 *euro* apmērā (pabalsts ikmēneša izdevumiem, ja mācās vai studē).
1. 2023.gada otrajā pusgadā sociālo garantiju nodrošināšanai atlikušie naudas līdzekļi ir par kopēju summu 48839,73 *euro.* Papildus ir nepieciešami 5088,55 *euro* apmērā. Vienreizēja pabalsta drošības naudas iemaksai par mājokli nodrošināšanai no 01.09.2023. līdz 31.12.2023. ir nepieciešami3200,00 *euro* apmērā. Kopumā sociālo garantiju un vienreizēja pabalsta drošības naudas iemaksai par mājokli nodrošināšanai ir nepieciešami naudas līdzekļi 8288,55 *euro* apmērā.
 |
| 1. **Fiskālā ietekme uz pašvaldības budžetu**
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
* nav ietekme uz ieņēmumu daļu;
* ir ietekme uz izdevumu daļu, jo prognozēts, ka 2023. gada otrajā pusgadā sociālo garantiju nodrošināšanai un jaunā brīvprātīgās iniciatīvas pabalsta - vienreizēja pabalsta drošības naudas iemaksai par mājokli nodrošināšanai ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” budžetā par kopējo summu 8288,55 *euro,*
1. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Sociālā ietekme – bērniem bāreņiem un bez vecāku gādības palikušajiem bērniem, sasniedzot pilngadību tiks nodrošināts lielākais atbalsts uzreiz pēc ārpusģimenes aprūpes beigšanās.
2. Nav ietekmes uz vidi.
3. Ir ietekme uz mērķa grupu, nodrošinot iespēju saņemt izglītību un izvēlēties profesiju turpmākajai integrācijai sabiedrībā. Izveidoti drošāki apstākļi patstāvīgās dzīves uzsākšanai.
4. Nav ietekme uz uzņēmējdarbību.
5. Nav ietekme uz konkurenci.
 |
| 1. **Ietekme uz administratīvajām procedūrām un to izmaksām**
 |  Neietekmē. Administratīvās procedūras turpina nodrošināt Jelgavas valstspilsētas pašvaldības iestāde “Jelgavas sociālo lietu pārvalde”.  |
| 1. **Ietekme uz pašvaldības funkcijām un cilvēkresursiem**
 |  Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildē nav paredzēts izveidot jaunu institūciju.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 |  Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | 1. Saistošo noteikumu projekts un tam pievienotais paskaidrojuma raksts 19.07.2023. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 02.08.2023.
2. Par saistošo noteikumu projektu pašvaldība nav saņēmusi viedokļus un priekšlikumus.
 |

Jelgavas valstspilsētas pašvaldības domes priekšsēdētājs A.Rāviņš